Contents

# ວັດຈະນານຸກົມຄຳພົວພັນ

ໃຊ້ວັດຈະນານຸກົມຄຳພົວພັນເພື່ອຄົ້ນຫາຄຳຄ້າຍຄື ຫຼື ຄຳສັບທີ່ກ່ຽວຂ້ອງ.

1. ກົດໃສ່ຄຳສັບທີ່ທ່ານຕ້ອງການຄົ້ນຫາ ຫຼື ປ່ຽນແທນ.

2. ເລືອກ ເຄື່ອງມື - ພາສາ - ວັດຈະນານຸກົມຄຳພົວພັນ, ຫຼື ກົດ CommandCtrl+F7.

3. ໃນລາຍການທາງເລືອກ, ໃຫ້ກົດໃສ່ລາຍການເພື່ອສຳເນົາຄຳສັບທີ່ກ່ຽວຂ້ອງນັ້ນໄປໃສ່ໃນກ່ອງຂໍ້ຄວາມ "ປ່ຽນແທນດ້ວຍ".

4. ທ່ານສາມາດກົດສອງຄັ້ງໃສ່ລາຍການໃດໜຶ່ງເພື່ອຄົ້ນຫາຄຳສັບທີ່ກ່ຽວຂ້ອງກັບລາຍການນັ້ນ. ໃນແປ້ນພິມຂອງທ່ານ, ທ່ານຍັງສາມາດກົດປຸ່ມລູກສອນຂຶ້ນ ຫຼື ລົງເພື່ອເລືອກລາຍການ. ຈາກນັ້ນກົດ Return ເພື່ອປ່ຽນແທນ, ຫຼື ກົດ spacebar ເພື່ອຄົ້ນຫາ.

5. ກົດ ປ່ຽນແທນ.

ໃນເບື້ອງຕົ້ນ, ວັດຈະນານຸກົມຄຳພົວພັນຈະໃຊ້ພາສາຂອງຄຳສັບທີ່ເລືອກໃນເອກະສານ, ຖ້າຫາກວ່າມີການຕິດຕັ້ງຄັງວັດຈະນານຸກົມຄຳພົວພັນສຳລັບພາສານັ້ນ. ແຖບຫົວຂໍ້ຂອງປ່ອງຢ້ຽມວັດຈະນານຸກົມຄຳພົວພັນຈະສະແດງພາສາທີ່ກຳລັງໃຊ້ຢູ່.

ເພື່ອຄົ້ນຫາຄຳສັບໃນພາສາອື່ນ, ໃຫ້ກົດປຸ່ມ ພາສາ, ແລະ ເລືອກໜຶ່ງໃນພາສາຂອງວັດຈະນານຸກົມຄຳພົວພັນທີ່ຕິດຕັ້ງໄວ້. ຄັງວັດຈະນານຸກົມຄຳພົວພັນອາດຈະບໍ່ມີໃຫ້ຄົບທຸກພາສາທີ່ຕິດຕັ້ງໄວ້. ທ່ານສາມາດຕິດຕັ້ງພາສາພ້ອມກັບຄັງວັດຈະນານຸກົມຄຳພົວພັນໄດ້ຈາກໜ້າເວັບ ສ່ວນຂະຫຍາຍ.

ຖ້າມີການຕິດຕັ້ງຄັງວັດຈະນານຸກົມຄຳພົວພັນສຳລັບພາສາຂອງຄຳສັບໃດໜຶ່ງ, ເມນູຄລິກຂວາຂອງຄຳສັບນັ້ນຈະສະແດງເມນູຍ່ອຍ ຄຳຄ້າຍຄື. ເລືອກຄຳສັບໃດໜຶ່ງຈາກເມນູຍ່ອຍເພື່ອປ່ຽນແທນຄຳສັບນັ້ນ.

Related Topics

ການກວດສອບການສະກົດຄຳ ແລະ ໄວຍາກອນ

ການໃຊ້ເຄື່ອງໝາຍຂີດຕໍ່

ວັດຈະນານຸກົມຄຳພົວພັນ